**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2016. december 14-i ülésére**

**Javaslat**

**Szombathely Megyei Jogú Város ifjúsági koncepciójának és az arra épülő cselekvési tervnek a kidolgozása érdekében elvégzett szakmai munka elfogadására, a további teendők összehangolására**

Szombathely Megyei Jogú Város Közgyűlése az 51/2015. (II.26.) Kgy. számú határozatával elfogadta a Szent Márton Köpenye Szociális Programot. A megvalósítandó program egyik eleme egy komplex ifjúsági koncepció kidolgozása Szombathely Megyei Jogú Város felnövekvő generációja részére. A koncepció elkészítéséhez szükségszerű volt a helyi ifjúságügy újragondolása is.

Szombathely Megyei Jogú Város Közgyűlése Oktatási és Szociális Bizottságának 264/2015. (VI.17.) OSzB. számú határozata alapján a Millennium Intézet Alapítvány 2015. július 1. és 2015. december 15. között online kérdőíves lekérdezéssel, 5 élethelyzet szerinti alcsoportban elvégezte a kutatást, amelynek eredményeként Szombathely Megyei Jogú Város korosztályai vonatkozásában elkészült egy demográfiai elemzés, korcsoportokra bontott összefoglalókkal és egy vezetői tanulmánnyal.

Az empirikus adatokra építve, valamint Szombathely Megyei Jogú Város Közgyűlése Oktatási és Szociális Bizottságának 494/2015. (XII.09) és 166/2016. (VI.07.) OSzB. számú határozatai alapján 2016. október 3. és 2016. október 5. között öt fókuszcsoportos interjú valósult meg, az ifjúságnak szolgáltató, a fiatalokkal foglalkozó szervezetek tevékenységének a feltérképezése céljából. A fókuszcsoportos interjúk kutatási összefoglalója az előterjesztés mellékletét képezi. Tájékoztatom a Tisztelt Bizottságot, hogy a melléklet, terjedelmére tekintettel csak elektronikus formában kerül kiküldésre. Elérhetősége: [www.szombathely.hu/kozgyules/e-bizottsag/2016](http://www.szombathely.hu/kozgyules/e-bizottsag/2016).

Szombathely Megyei Jogú Város Ifjúsági Koncepciójának és az arra épülő cselekvési tervnek a megalkotásához, a további szakmai munkához jó alapot biztosítanak az elkészült dokumentumok. Minőségbiztosítási okokból a soron következő munkafázisban irányadónak tekintendő a 38/2012. (III.12.) Korm. rendelet a kormányzati stratégiai irányításról. A feladat összetettsége miatt egy eseti munkacsoport létrehozása indokolt, amelynek szervezési és ütemezési feladatait Szombathely Megyei Jogú Város Polgármesteri Hivatalának Egészségügyi és Közszolgálati Osztálya látja el.

A fentieket szem előtt tartva, a szakemberekkel való egyeztetés alapján Szombathely Megyei Jogú Város Ifjúsági Koncepciójának elkészítése a következő szempontrendszer figyelembevételével történik:

* műfaji követelmények (minőségbiztosítás),
* szakmai megvalósítási lépések (előkészítés, megvalósítás, értékelés, nyomon követés),
* tematika vázlat,
* projekt tervezési alapvetések (meglévő stratégiák, irányelvek áttekintése, illeszkedési elvek kialakítása, az empirikus és a fókuszcsoportos kutatás tapasztalatainak integrálása),
* logikai keretmátrix (célok, indikátorok),
* részlépések (ütemezés, felelősök),
* monitoring tervvázlat (megfelelőségi/kiválósági kritériumrendszer értékelési inputjai),
* koncepció szintjeinek véglegesítése.

Tájékoztatom a Tisztelt Bizottságot, hogy Szombathely Megyei Jogú Város Közgyűlése Oktatási és Szociális Bizottsága 166/2016. (VI.07.) OSzB. számú határozata 4. pontjának (Szombathely Megyei Jogú Város ifjúsági koncepciója, valamint az arra épülő cselekvési terv elkészítésének) határidejét, az elvégzendő feladatok komplexitása okán 2017. április 30-ra módosítani szükségszerű.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék!

Szombathely, 2016. december „ ”

|  |
| --- |
|  |
| **(: Koczka Tibor :)** |

**HATÁROZATI JAVASLAT**

**…/2016. (XII.14.) OSzB. számú határozat**

Szombathely Megyei Jogú Város Közgyűlésének Oktatási és Szociális Bizottsága a „Javaslat Szombathely Megyei Jogú Város ifjúsági koncepciójának és az arra épülő cselekvési tervnek a kidolgozása érdekében elvégzett szakmai munka elfogadására, a további teendők összehangolására” című előterjesztést megtárgyalta és az alábbi határozatokat hozta:

1. A Bizottság megismerte és elfogadta a közreműködő szakértők által elkészített kutatási összefoglalót.
2. A Bizottság a 166/2016. (VI.08.) OSzB. számú határozat 4. pontját visszavonja.
3. A Bizottság felkéri Szombathely Megyei Jogú Város Polgármesteri Hivatala Egészségügyi és Közszolgálati Osztályát, hogy az ifjúsági területen tevékenységet folytató szervezetek szakembereivel és közreműködő szakértőkkel, egy munkacsoport szervezeti keretén belül alkossa meg Szombathely Megyei Jogú Város ifjúsági koncepcióját és az arra épülő cselekvési tervet.
4. A Bizottság Szombathely Megyei Jogú Város ifjúsági koncepciójának és az arra épülő cselekvési tervnek a kidolgozása érdekében elvégzendő szakmai munka költségeit Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3) önkormányzati rendelet 52. § (2) bekezdés 1. pontja alapján Szombathely Megyei Jogú Város Önkormányzata Közgyűlésének az önkormányzat 2016. évi költségvetéséről szóló 5/2016. (III.1.) önkormányzati rendelete Oktatási ágazat kiadásai „Oktatási, szociális és ifjúsági kiadások - tartalék” tételsorán 2016. évben maradványként jelentkező összeg terhére biztosítja.

**Felelősök:** Rettegi Attila, az Oktatási és Szociális Bizottság elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adóosztály vezetője)

**Határidő:** A határozat 1-2. pontja vonatkozásában: azonnal

A határozat 3. pontja vonatkozásában: 2017. április 30.

A határozat 4. pontja vonatkozásában: folyamatos